Myto Ćišinskeho

Z Mytom Ćišinskeho wuznamjenja Załožba za serbski lud wosobiny abo tež skupiny wosobinow k wopomnjeću na Jakuba Barta-Ćišinskeho. Z mytom hódnoća a spěchuja so „wusahowace wukony na polu serbskeje kultury, wuměłstwa a wědomosće”.Wustawki Myta Ćišinskeho Załožby za serbski lud. Webstrona Załožby za serbski lud. Wotwołana 9. julija 2021.  Myto Ćišinskeho a spěchowanske Myto Ćišinskeho so dwulětnje, po móžnosći na předwječoru posmjertnin Ćišinskeho, dnja 15. oktobra spožčitej.

Prěni raz so myto w lěće 1956, składnostnje stotych narodnin Ćišinskeho a tehdy hišće jako statne myto Němskeje demokratiskeje republiki (NDR) spožči. K poslednjemu razej so statne myto NDR přez knježerstwo de Maizière w lěće 1990 spožči. Hač do lěta 1995 so nichtó njemytowaše a wot toho lěta je Załožba za serbski lud nadawk přewzała, prócowarjow z tutym mytom wuznamjenić. Kuratorij, kotryž wobsteji ze zastupjerjow Załožboweje rady, Domowiny z Hornjeje Łužicy, Domowiny z Delnjeje Łužicy, Zwjazka serbskich wuměłcow, Zwjazka serbskich spěwarskich towarstwow, Maćicy Serbskeje a Serbskeho šulskeho towarstwa, rozsudźi wo spožčenju myta.

Myto spožči so wosobinje abo skupinje wosobinow jenož jónu. Hłowne myto je dotěrowane z 12.000 eurami, spěchowanske myto ze 4000.Webstrona Załožby za serbski lud wo myće; wotwołana 20. oktobra 2025.

 Nošerjo Myta Ćišinskeho 
 1956–90 
 1956: Jan Pawoł Nagel (1934–97, jako nawoda kulturneho ansambla Choćebuskeje serbskeje wyšeje šule), Mikławš Krječmar (1891–1967), Serbske ludowe dźiwadło (kolektiwne myto I. rjadownje)
 1957: Kurt Krjeńc (1907–78)
 1958: Pawoł Nedo (1908–84)
 1959: Měrćin Nowak-Njechorński (1900–90)
 1960: Frido Mětšk (1916–90)
 1962: Jurij Brězan (1916–2006), Marja Kubašec (1890–1976)
 1964: Mina Witkojc (1893–1975), Jan Cyž (1898–1985)
 1966: I. rjadownje: Michał Nawka (1885–1968), Jan Bulank (1931–2002), Jurij Wuješ (1905–68); II. rjadownje: Jurij Měrćin (1924–77)
 1968: I. rjadownje: Jurij Wjela (1892–1969)
 1970: I. rjadownje: Pawoł Nowotny (1912–2010); Jan Rawp (1928–2007); Beno Šram (1924–2016); II. rjadownje: Wylem Šybar (1887–1974); Józef Nowak (1895–1978); Juraj Kubánka (1928–2021); kolektiw wotrjada belestristiki LND (Jurij Krawža, Ben Budar, Pětr Malink, Helmut Kaltšmid, Albert Wawrik)
 1972: I. rjadownje: Płomjo/Płomje, Jan Meškank (1905–72); II. rjadownje: Beno Šołta; Achim Brankačk; 1. serbska kulturna brigada SRWŠ Mały Wjelkow
 1974: I. rjadownje: Jurij Koch (* 1936); II. rjadownje: Měrćin Benada; Jan Kósk; kulturny ansambl SPWŠ „Hermann Matern“; redakciski kolektiw Noweho Casnika (Wylem Bjero, Monika Pawlowa, Horst Adam, Pawoł Šenkar)
 1976: I. rjadownje: Chór „Budyšin“; II. rjadownje: Wórša Lanzyna a Steffen Langa; Pawoł Völkel; Rozhlad; Serbske pioněrske dźiwadło Budyšin
 1978: I. rjadownje: Pětr Malink (1931–1984), Jurij Grós (1931–2019), kolektiw SLA (Monika Rewjerkowa, Leńka Šołćic-Winarjec, Pawoł Šołta); II. rjadownje: Detlef Kobjela; kolektiw Jurij Kubaš, Pawoł Kmjeć, Jurij Wowčer a Jan Hempel; Jarmila Vrchotová a Ladislav Vrchota
 1980: I. rjadownje: Hinc Šewc (1927–2021), Ludowy chór „Meja“; II. rjadownje: Alfons Janca; Hańža Bjeńšowa; kolektiw NSLDź (Erika Wjencyna-Rjedźic, Marka Šramina, Dietrich Zimmermann); kolektiw Jurij Bětnar, Anton Nawka a Arnošt Kowar
 1982: I. rjadownje: Kurt Löffler (* 1932), Hanka Krawcec (1901–90), Jan Šołta (1921–2004), Jan Handrik (1924–2015), Chór „Lipa“; II. rjadownje: Cyril Kola
 1984: I. rjadownje: Nowa doba, Wórša Lanzyna (1928–2020); II. rjadownje: Serbski muski chór „Delany“; Helmut Faska (1932–2024); Józef Frencl; kolektiw serbskich nawodow chórow a spěwarjow (Křesćan Baumgärtel, Jan Knebel, Alfons Hrjehor, Pawoł Šołta)
 1986: I. rjadownje: Měrćin Kasper (1929–2011), Jan Pawoł Nagel (1934–97); II. rjadownje: Konstantin Trofimowič; Jan Buk; Chór SPW „Jakub Bart-Ćišinski“ Pančicy-Kukow; Chór SPW Worklecy; kolektiw Pawoł Grojlich, Gerat Hendrich a Měrćin Völkel
 1988: I. rjadownje: Alfons Janca (1933–89), Jan Kósk (1930–97); II. rjadownje: Jan Wornar; kolektiw nawodow ludowuměłskich ćelesow (Jan Domaška, Jan-Dytar Hajnk, Mikławš Kostorž, Beno Rewjerk); kolektiw pioněrskeho ansambla SPWŠ „Hermann Matern“ (Fridla Wjeńcyna, Jutta Scheurichowa, Edita Cyžowa, Werner Frencel, Franc Wjeńka, Dieter Wendisch)
 1990: I. rjadownje: Kito Lorenc (1938–2017), Měrćin Salowski (1932–2010); II. rjadownje: Bohumila Šretrová; Křesćan Bart, Jan Mahr a Měrćin Słodeńk (w kolektiwje); Hana Tilichowa, Lotar Balko a Maks Donat (w kolektiwje)

 Wot 1995 
 1995: hłowne myto: Anton Nawka (1913–1998) a spěchowanske myto: Róža Domašcyna (* 1951)
 1997: hłowne myto: farar Herbert Nowak (1916–2011) a spěchowanske myto: Fred Pěčka (* 1962) 
 1999: hłowne myto: Alfons Frencl (1946–2015) a spěchowanske myto: Jan Cyž (* 1955)
 2001: hłowne myto: Manfred Starosta (* 1941) a spěchowanske myto: Delnjoserbski dźěćacy ansambl z.t.
 2003: hłowne myto: Marja Ulbrichec (1927–2013) a spěchowanske myto: Měrana Cušcyna (* 1961)
 2005: hłowne myto: Pětš Janaš (1933–2021) a spěchowanske myto: Tanja Donatec (* 1971)
 2007: žane myto spožčene
 2009: hłowne myto: Měto Pernak (1938–2019) a spěchowanske myto: István Kobjela (* 1977)
 2011: hłowne myto: Benedikt Dyrlich (* 1950) a spěchowanske myto: Jěwa-Marja Čornakec (* 1959)
 2013: hłowne myto: Beno Budar (1946–2023) a spěchowanske myto: Michał Cyž (* 1977)
 2015: hłowne myto: Manfred Laduš (* 1941) a spěchowanske myto: Sebastian Elikowski-Winkler (* 1978)
 2017: hłowne myto: Juro Mětšk (1954–2022) a spěchowanske myto: Lubina Hajduk-Veljkovićowa (* 1976)Myto Ćišinskeho Jurej Mětškej, Pančicy-Kukow, dnja 21. oktobra 2017
 2019: hłowne myto: Marja Elikowska-Winklerowa (* 1951) a spěchowanske myto: Radijo Satkula
 2021: hłowne myto: Trudla Malinkowa (* 1955) a Jan Malink (* 1956); spěchowanske myto: Jadwiga Kaulfürstowa (* 1976) a Fabian Kaulfürst (* 1978)
 2023: hłowne myto: Jurij Łušćanski (* 1951); spěchowanske myto: Gregor Kliem (* 1990)
 2025: hłowne myto: Měrćin Weclich (* 1957); spěchowanske myto: Julian Nyča (* 1988)

 Žórła 

Kategorija:Serbska literatura
Kategorija:Nošer Myta Ćišinskeho
Kategorija:Serbstwo
Kategorija:Myto